ai4bharat/Pralekha huggingface dataset:
वाणिज्य एवं उद्योग मंत्रालय
पीयूष गोयल ने ई-कॉमर्स और लॉजिस्टिक उद्योग के हितधारकों के साथ वीडियो कॉन्फ्रेंस की
सरकार यह सुनिश्चित करने के लिए प्रतिबद्ध है कि आवश्यक सामान लोगों तक सुविधाजनक और सुरक्षित तरीके से पहुंचे : पीयूष गोयल
(रेल, वाणिज्य एवं उद्योग मंत्री श्री पीयूष गोयल ने गुरुवार को ई-कॉमर्स और लॉजिस्टिक उद्योग के हितधारकों के साथ एक वीडियो कॉन्फ्रेंस की, जिसमें कोविड-19 से हुए लॉकडाउन के कारण आने वाली समस्याओं और उनके समाधान पर चर्चा की गई। उन्होंने कारोबारियों को आश्वासन दिया कि सरकार यह सुनिश्चित करने के लिए प्रतिबद्ध है कि आवश्यक सामान सुविधाजनक और सुरक्षित तरीके से लोगों तक पहुंचे।
बैठक में स्नैपडील, शॉपक्लूज, फ्लिपकार्ट, ग्रोफर्स, नेटमेड्स, फार्मईजी, वन एमजी टेक, उडान, अमेजन इंडिया, बिग बास्केट और जोमाटो जैसी ई-कॉमर्स कंपनियों के प्रतिनिधियों ने भाग लिया। खुदरा कारोबार करने वाली बड़ी कंपनियों का प्रतिनिाधित्व मेट्रो कैश एंड कैरी, वॉलमार्ट और आरपीजी ने किया गया, जबकि एक्सप्रेस इंडस्ट्री काउंसिल, डेलीवरी, सेफएक्सप्रेस, पेटीए और स्विगी ने लॉजिस्टिक्स सेवाएं देने वाली कंपनियों का प्रतिनिधित्व किया।
डीपीआईआईटी नियमित रूप से खुदरा विक्रेताओं और ई-कॉमर्स कंपनियों के साथ संपर्क में रहता है ताकि यह सुनिश्चित किया जा सके कि आवश्यक वस्तुओं की आपूर्ति श्रृंखला निर्बाध बनी रहे और विभिन्न सुविधाएं सुचारू रूप से कार्य करती रहें। डीपीआईआई के प्रयासों के परिणामस्वरूप, गृह मंत्रालय ने आवश्यक वस्तुओं की आपूर्ति से संबंधित विभिन्न पहलुओं पर ध्यान रखने के लिए राज्य सरकार के मार्गदर्शन हेतु मानक संचालन प्रक्रिया जारी की है। विभाग ने एक नियंत्रण कक्ष स्थापित किया है, जिसमें सामानों की ढुलाई, वितरण और सामान की आपूर्ति, आम आदमी को आवश्यक वस्तुओं की डिलीवरी और लॉकडाउन अवधि के दौरान विभिन्न हितधारकों के सामने आने वाली कठिनाइयों की निगरानी की जाती है।
भारतीय पेटेंट कार्यालय ने लॉकडाउन के मद्देनजर, जवाब दाखिल करने और शुल्क का भुगतान करने आदि जैसे कार्यों के लिए तिथि आगे बढ़ा दी है। इससे उन सभी आवेदकों को मदद मिलेगी जिनके लिए पेटेंट, डिजाइन और ट्रेडमार्क के लिए आवेदन जमा करने की तारीख लाकडाउन की अवधि में आ रही थी।
वाणिज्य एवं उद्योग मंत्रालय
श्री सुनील बर्थवाल ने वाणिज्य विभाग के सचिव के रूप में कार्यभार संभाला
श्री सुनील बर्थवाल ने आज नई दिल्ली में वाणिज्य विभाग के सचिव का पदभार ग्रहण किया।
इससे पहले वे श्रम एवं रोजगार मंत्रालय में सचिव के रूप में कार्यरत थे। श्री बर्थवाल बिहार कैडर के एक भारतीय प्रशासनिक सेवा  अधिकारी हैं। वह अर्थशास्त्र में स्नातकोत्तर हैं। उन्होंने अपनी बी.ए.  अर्थशास्त्र सेंट स्टीफंस कॉलेज, दिल्ली से और जे.एन.यू, दिल्ली से अर्थशास्त्र में एमए किया है। उन्होंने किंग्स कॉलेज, लंदन से प्रतिस्पर्धा कानून के अर्थशास्त्र में पीजी डिप्लोमा किया है।.
एक आईएएस अधिकारी के रूप में अपने समृद्ध और विविध अनुभव के दौरान, उन्होंने केंद्र और राज्य स्तर पर सरकार में वित्त, सामाजिक सुरक्षा, निवेश, बुनियादी ढांचे, खान, इस्पात, ऊर्जा, परिवहन आदि के क्षेत्रों में विभिन्न प्रशासनिक पदों पर कार्य किया है। उन्होंने भारतीय प्रतिस्पर्धा आयोग में भी काम किया है। वह सेल, एनएमडीसी, मेकॉन, एमएसटीसी और एनआईआईएफ के बोर्ड में रहे हैं। वह कर्मचारी भविष्य निधि संगठन के सीईओ थे, जो भारत का सबसे बड़ा सामाजिक सुरक्षा संगठन है। उन्होंने ईपीएफओ में कई सुधारों में महत्वपूर्ण भूमिका निभाई है जिसके परिणामस्वरूप यह एक अधिक कुशल, पारदर्शी और वितरण उन्मुख संगठन बना है।
कई पत्रिकाओं और अन्य प्रकाशनों में उनके लेख प्रकाशित किए हैं। उन्होंने कई अंतरराष्ट्रीय मंचों पर भारत का प्रतिनिधित्व किया है।
विद्युत मंत्रालय
केन्द्रीय ऊर्जा मंत्री ने स्वतंत्र विद्युत उत्पादकों  के मुद्दों की समीक्षा की
विद्युत क्षेत्र में समस्याओं के समाधान के लिए हस्तक्षेप का निर्णय लिया गया
कोयला मंत्रालय, केंद्रीय विद्युत विनियामक आयोग के समक्ष रखे जाने वाले मुद्दे
विद्युत मंत्रालय  नीलामी के लिए तीन अलग-अलग विंडो बनाने पर सहमत
केंद्रीय विद्युत और नवीन एवं नवीकरणीय ऊर्जा मंत्री श्री आर.के. सिंह ने आज  एसोसिएशन ऑफ पावर प्रोड्यूसर्स-एपीपी  के सदस्यों से मुलाकात की। केंद्रीय मंत्री ने एपीपी के सदस्यों द्वारा उठाए गए मुद्दों को ध्यान से सुना और विद्युत मंत्रालय  को ये निर्देश दिए:-बिजली की बढ़ती मांग को ध्यान में रखते हुए, विद्युत मंत्री ने यह सुनिश्चित करने की आवश्यकता पर जोर दिया कि स्थापित विद्युत उत्पादन क्षमता का पूरी तरह से उपयोग किया जाए। इसके लिए उन्होंने शक्ति बी   के तहत बिजली खरीद समझौता  नहीं करने वाले ताप विद्युत संयंत्रों के लिए अल्पावधि कोयला लिंकेज नीलामी के लिए दिशा-निर्देशों / प्रक्रियाओं को सुव्यवस्थित तथा सरल बनाने के निर्देश दिए:
 विद्युत मंत्रालय  ने नीलामी के लिए तीन अलग-अलग विंडो अर्थात 3 महीने, 6 महीने और एक वर्ष के लिए अपनी सहमती प्रदान कर दी है। कोयला मंत्रालय  के परामर्श से एमओपी इनका कार्यान्वयन सुनिश्चित करेगा।
 कोयले की उपलब्धता लंबी अवधि तक सुनिश्चित कराने के लिए एमओपी इस बात की जांच करेगा कि क्या नीलामी की अवधि को एक वर्ष से अधिक समय के लिए बढ़ाया जा सकता है। यदि अवधि को एक वर्ष से अधिक बढ़ाया जाना है तो बैंक गारंटी जारी करने की भी जांच होनी आवश्यक है।शक्ति बी  नीलामी : नीति के अनुसार, कोयले की नीलामी के बाद दो साल के भीतर पीपीए  जमा करना होता है। एपीपी ने बाजार में पीपीए की कमी को देखते हुए समय सीमा बढ़ाने का अनुरोध किया है। एपीपी ने बैंक गारंटी में भी कमी करने का अनुरोध किया। एमओपी, कोयला मंत्रालय  के परामर्श के बाद अनुरोध पर जांच करने के लिए सहमत हुआ है।आत्मनिर्भर भारत: लिक्विडिटी इन्फ्यूजन योजना में, ऐसी सभी कंपनियों को फर्स्ट इन फर्स्ट आउट  के आधार पर समान रूप से अवसर दिया जा सकता है।एफजीडी की स्थापना:- मूल्यह्रास की वसूली और उगाही के लिए स्वीकृत ब्याज दर के संदर्भ में सीईआरसी के आदेशों की जांच करने का सुझाव दिया गया था।गैस आधारित संयंत्रों का पुनरुद्धार: एपीपी ने बिजली संयंत्रों के लिए गैस की नीलामी के लिए अलग विंडो का अनुरोध किया। पेट्रोलियम और प्राकृतिक गैस मंत्रालय के समक्ष यह बात रखी जाएगी।मेगा पावर पॉलिसी:- नीति में उपयुक्त संशोधन के अनुरोध पर अंतर-मंत्रालयी परामर्श के माध्यम से विचार किया जा रहा है।विद्युत मंत्रालय ने पारस्परिक आधार पर आईपीपी को सलाह दी कि डिस्कॉम द्वारा बकाया का भुगतान न कर पाने की स्थिति में केंद्रीय विद्युत उत्पादकों द्वारा बिजली के विनियमन को अव्यवस्थित न होने दिया जाये।
नागरिक उड्डयन मंत्रालय
श्री हरदीप सिंह पुरी ने श्री ज्योतिरादित्य सिंधिया को नागरिक उड्डयन मंत्री का पदभार सौंपा
जनरल  वी.के. सिंह ने बतौर राज्य मंत्री पदभार संभाला
पूर्व नागरिक उड्डयन मंत्री और मौजूदा आवास व शहरी मामलों के मंत्री और पेट्रोलियम एवं प्राकृतिक गैस मंत्री श्री हरदीप एस पुरी ने आज यहां श्री ज्योतिरादित्य माधवराव सिंधिया को नागरिक उड्डयन मंत्री का पदभार सौंपा। इस अवसर पर नागरिक उड्डयन राज्य मंत्री जनरल वी. के. सिंह भी उपस्थित थे।
श्री सिंधिया ने एक ट्वीट में कहा, “श्री हरदीप एस पुरी से नागरिक उड्डयन मंत्रालय का पदभार ग्रहण करते हुए मुझे खुशी हो रही है। मैं ईमानदारी से अपने कर्तव्यों का निर्वहन करने और उनके अच्छे काम को जारी रखने का संकल्प लेता हूं।” इस अवसर पर नागरिक उड्डयन राज्य मंत्री जनरल वी. के. सिंह भी उपस्थित थे।
इससे पहले, श्री ज्योतिरादित्य सिंधिया ने 2007-2009 के दौरान संचार व सूचना प्रौद्योगिकी मंत्रालय में बतौर राज्य मंत्री जिम्मेदारी का निर्वहन किया था। इसके बाद 2009 से 2012 तक उन्होंने वाणिज्य एवं उद्योग मंत्रालय में राज्य मंत्री और 2012 से 2014 तक विद्युत राज्य मंत्री  के रूप में कार्य किया। वे मध्य प्रदेश से लोकसभा के लिए चार बार निर्वाचित हुए हैं और अब राज्यसभा के सदस्य के रूप में यह उनका पहला कार्यकाल है। श्री सिंधिया वित्त, विदेश मामलों, रक्षा, शिक्षा, महिला, बाल व युवा और खेल संबंधी स्थायी समिति के सदस्य भी रहे हैं। इसके अलावा वे प्राक्कलन, याचिका व विशेषाधिकार समिति और गृह मंत्रालय के सलाहकार समिति के सदस्य भी रह चुके हैं।
वहीं शैक्षणिक पृष्ठभूमि के संबंध में, श्री सिंधिया हार्वर्ड यूनिवर्सिटी से अर्थशास्त्र में स्नातक हैं और उन्होंने स्टैनफोर्ड यूनिवर्सिटी से मास्टर्स ऑफ बिजनेस एडमिनिस्ट्रेशन  भी किया है।
जनरल  डॉ. विजय कुमार सिंह ने भी आज सुबह नागरिक उड्डयन राज्य मंत्री का पदभार ग्रहण किया। मई, 2014 में लोकसभा के लिए निर्वाचित होने के बाद श्री वी.के. सिंह ने भारत सरकार में विभिन्न जिम्मेदारियां निभाईं हैं। मई, 2019 में श्री सिंह लोकसभा के लिए फिर से चुने गए व सड़क परिवहन एवं राजमार्ग मंत्रालय में बतौर केंद्रीय राज्य मंत्री कार्यभार संभाला।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 216.95 करोड़ से अधिक टीके लगाए जा चुके हैं
12-14 आयु वर्ग में 4.08 करोड़ से अधिक टीके की पहली खुराक लगाई गई
भारत में कोरोना के सक्रिय मामले 46,216 हैं
पिछले 24 घंटों में 4,510 नए मामले सामने आए
स्वस्थ होने की वर्तमान दर 98.71 प्रतिशत
साप्ताहिक सक्रिय मामलों की दर 1.80 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 216.95 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.08 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10414909
|
|
दूसरी खुराक
|
|
10114592
|
|
प्रीकॉशन खुराक
|
|
6953881
|
|
अग्रिम पंक्ति के कर्मी
|
|
पहली खुराक
|
|
18436250
|
|
दूसरी खुराक
|
|
17711873
|
||
|
प्रीकॉशन खुराक
|
|
13526783
|
|
12-14 वर्ष आयु वर्ग
|
|
पहली खुराक
|
|
40852001
|
|
दूसरी खुराक
|
|
31324504
|
|
15-18 वर्ष आयु वर्ग
|
|
पहली खुराक
|
|
61886738
|
|
दूसरी खुराक
|
|
52880405
|
|
18-44 वर्ष आयु वर्ग
|
|
पहली खुराक
|
|
561115098
|
|
दूसरी खुराक
|
|
515157992
|
|
प्रीकॉशन खुराक
|
|
86704230
|
|
45-59 वर्ष आयु वर्ग
|
|
पहली खुराक
|
|
204001904
|
|
दूसरी खुराक
|
|
196822012
|
|
प्रीकॉशन खुराक
|
|
45244492
|
|
60 वर्ष से अधिक आयु वर्ग
|
|
पहली खुराक
|
|
127649068
|
|
दूसरी खुराक
|
|
123047449
|
|
प्रीकॉशन खुराक
|
|
45707410
|
|
प्रीकॉशन खुराक
|
||
|
19,81,36,796
|
|
कुल
|
|
|
|
2,16,95,51,591
भारत में सक्रिय मामले आज 46,216 हैं। सक्रिय मामले, कुल पॉजिटिव मामलों के 0.10 प्रतिशत हैं।
नतीजतन, भारत में स्वस्थ होने की दर 98.71 प्रतिशत है। पिछले 24 घंटों में 5,640 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,39,72,980 हो गई है।
बीते 24 घंटे में कोरोना के 4,510 नए मामले सामने आएं।
पिछले 24 घंटों में कुल 3,39,994 जांच की गई हैं। भारत ने अब तक कुल 89.23 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.80 प्रतिशत है और दैनिक रूप से पुष्टि वाले मामलों की दर 1.33 प्रतिशत है।
सड़क परिवहन एवं राजमार्ग मंत्रालय
केरल के तीन टोल प्लाजा में शुल्क माफ
 द्वारा राज्य के तीन टोल प्लाजा में शुल्क माफ कर दिया गया है। ये तीन टोल प्लाजा हैं:- त्रिचूर जिले में स्थित पलिएकरा प्लाजा, पलकम जिले का पमपमपल्लम प्लाजा और कोचीन जिले का कुम्बलम प्लाजा। यह पिछले सप्ताह प्रभावी हुआ है और इस सप्ताह के अंत  तक जारी रहेगा।
भारी वर्षा/जलाशयों द्वारा पानी छोड़े जाने से एनएच-544  समेत राज्य के कई राजमार्ग बाढ़ की चपेट में हैं।
प्रधानमंत्री कार्यालय
जिनेवा, स्विट्जरलैंड में विश्व स्वास्थ्य सभा के 76वें सत्र में प्रधानमंत्री के संबोधन का मूल पाठ
महामहिम, सम्मानित गणमान्य व्यक्तियों और प्रतिनिधियों, नमस्कार!
जिनेवा में विश्व स्वास्थ्य सभा के 76वें सत्र में सभी का हार्दिक अभिनंदन। मैं दुनिया की सेवा करने के 75 साल पूरे करने की ऐतिहासिक उपलब्धि हासिल करने पर डब्ल्यूएचओ को बधाई देता हूं। मुझे विश्वास है कि डब्ल्यूएचओ अगले 25 वर्षों के लिए अपने लक्ष्य निर्धारित करेगा, जब वह सेवा के 100 वर्ष पूरे करेगा।
मित्रों,
कोविड-19 महामारी ने हमें बताया कि स्वास्थ्य सेवा में अधिक सहयोग की आवश्यकता है। महामारी ने वैश्विक स्वास्थ्य संरचना में कई कमियों को उजागर किया। वैश्विक प्रणालियों में सहनीयता के निर्माण के लिए सामूहिक प्रयास की आवश्यकता है।
मित्रों,
महामारी ने वैश्विक स्वास्थ्य न्यायसंगतता को बढ़ावा देने की आवश्यकता पर भी प्रकाश डाला। एक संकट के दौरान, भारत ने अंतर्राष्ट्रीय सहयोग के लिए अपनी प्रतिबद्धता दिखाई। हमने 100 से अधिक देशों को लगभग 300 मिलियन खुराकें भेजीं। इनमें से कई देश ग्लोबल साउथ के थे। मुझे भरोसा है कि आने वाले वर्षों में संसाधनों तक समान पहुंच का समर्थन करना डब्ल्यूएचओ के लिए सर्वोच्च प्राथमिकता होगी।
मित्रों,
भारत का पारंपरिक ज्ञान कहता है कि बीमारी की अनुपस्थिति को ही अच्छा स्वास्थ्य नहीं माना जा सकता। हमें न केवल बीमारी से मुक्त होना चाहिए, बल्कि आरोग्य होने की ओर भी एक कदम आगे बढ़ना चाहिए। योग, आयुर्वेद और ध्यान जैसी पारंपरिक प्रणालियाँ स्वास्थ्य के शारीरिक, मानसिक और सामाजिक पहलुओं का समाधान करती हैं। मुझे खुशी है कि डब्ल्यूएचओ का पहला ग्लोबल सेंटर फॉर ट्रेडिशनल मेडिसिन भारत में स्थापित किया जा रहा है। मुझे इस बात की भी प्रसन्नता है कि अंतर्राष्ट्रीय मोटे अनाज वर्ष के माध्यम से दुनिया मोटे अनाजों के महत्व को पहचान रही है।
मित्रों,
भारत के प्राचीन शास्त्र हमें दुनिया को एक परिवार के रूप में देखने की शिक्षा देते हैं- वसुधैव कुटुम्बकम। इस वर्ष हमारी जी20 अध्यक्षता के दौरान, हम ''एक पृथ्वी, एक परिवार, एक भविष्य'' की थीम के साथ काम कर रहे हैं। अच्छे स्वास्थ्य के लिए हमारा विजन है, ''एक पृथ्वी, एक स्वास्थ्य''। हम तभी स्वस्थ रह सकते हैं, जब हमारा पूरा पारिस्थितिकी तंत्र स्वस्थ हो। इसलिए, हमारी दृष्टि सिर्फ मनुष्यों तक ही सीमित नहीं है। यह जानवरों, पौधों और पर्यावरण सहित पूरे पारिस्थितिकी तंत्र तक फैली हुई है।
मित्रों,
पिछले कुछ वर्षों में, भारत ने स्वास्थ्य देखभाल सेवा की उपलब्धता, पहुंच और सामर्थ्य पर काम किया है। चाहे वह दुनिया की सबसे बड़ी स्वास्थ्य बीमा योजना हो - आयुष्मान भारत, या स्वास्थ्य की अवसंरचना में बड़े पैमाने पर सुधार हो, या लाखों परिवारों को स्वच्छता और पेयजल उपलब्ध कराने का अभियान हो; हमारे कई प्रयासों का उद्देश्य अंतिम छोर तक स्वास्थ्य देखभाल सुविधा को बढ़ावा देना है। भारत की विविधता के बड़े पैमाने पर काम करने वाला दृष्टिकोण, दूसरों के लिए भी एक फ्रेमवर्क हो सकता है। हम निम्न और मध्यम आय वाले देशों में इसी तरह के प्रयासों के लिए डब्ल्यूएचओ का समर्थन करने के प्रति इच्छुक हैं।
मित्रों,
मैं सभी के लिए स्वास्थ्य को आगे बढ़ाने में 75 वर्षों के प्रयासों के लिए विश्व स्वास्थ्य संगठन की सराहना करता हूं। अतीत में विश्व स्वास्थ्य संगठन जैसे वैश्विक संस्थानों की भूमिका निश्चित रूप से महत्वपूर्ण थी। लेकिन चुनौतियों से भरे भविष्य में यह और भी महत्वपूर्ण होगी। भारत एक स्वस्थ दुनिया के निर्माण के हर प्रयास में मदद करने के लिए प्रतिबद्ध है। धन्यवाद। आपका बहुत-बहुत धन्यवाद!
प्रधानमंत्री कार्यालय
प्रधानमंत्री श्री नरेंद्र मोदी ने बिल गेट्स से मुलाकात की
(प्रधान मंत्री श्री नरेंद्र मोदी ने आज बिल और मिलिंडा गेट्स फाउंडेशन के सह-अध्यक्ष श्री बिल गेट्स के साथ बैठक की। श्री गेट्स तीन दिन की भारत यात्रा पर आए हुए हैं। इससे पहले इन दोनों की मुलाकात सितंबर में न्यूयॉर्क में आयोजित संयुक्त राष्ट्र महासभा की बैठक के दौरान हुई थी।
श्री बिल गेट्स ने स्वास्थ्य, पोषण, स्वच्छता और कृषि पर विशेष ध्यान देते हुए सतत विकास लक्ष्यों  को प्राप्त करने के अपने प्रयासों में, भारत सरकार की मदद करने के लिए अपने फाउंडेशन की प्रतिबद्धता को दोहराया।
श्री गेट्स ने पोषण को एक प्रमुख केंद्रित क्षेत्र के रूप में प्राथमिकता देने तथा राष्ट्रीय पोषण मिशन के तहत किए जा रहे प्रयासों के लिए प्रधानमंत्री की सराहना की।
उन्होंने कुछ नए विचार भी प्रस्तुत किए जो विशेष रूप से पहुंच सुधारने पर ध्यान केंद्रित करते हुए कृषि और प्रणालियों के प्रदर्शन में बढ़ोतरी करने में मदद कर सकते है ताकि गरीब और सीमांत लोगों का उत्थान हो सके।
प्रधान मंत्री ने फाउंडेशन के प्रयासों की सराहना करते हुए इस बात पर प्रकाश डाला कि सरकार किस प्रकार उनके फाउंडेशन की विशेषज्ञता और जवाबदेही को महत्व देती है। उन्होंने सुझाव दिया कि डेटा और साक्ष्य-आधारित विचारशील उपाय और विकसित भागीदारों की सहायता, स्वास्थ्य, पोषण, कृषि और हरित ऊर्जा के क्षेत्रों में कार्य की गति बढ़ाने में मदद कर सकती है। बिल गेट्स के साथ उनकी भारत नेतृत्व की टीम के प्रमुख सदस्य भी इस बैठक में शामिल हुए।
रक्षा मंत्रालय
एनसीसी के महानिदेशक ने थल सैनिक शिविर का उद्घाटन किया
एनसीसी के महानिदेशक लेफ्टिनेंट जनरल गुरबीरपाल सिंह ने आज दिल्ली कैंट के करियप्पा परेड ग्राउंड में थल सैनिक कैंप का उद्घाटन किया। देश के सभी राज्यों और केंद्र शासित प्रदेशों का प्रतिनिधित्व करने वाले 17 एनसीसी निदेशालयों से तैयार किए गए लड़के एवं लड़कियां एनसीसी कैडेट शिविर में भाग ले रहे हैं, जिसमें दस दिनों के लिए वे ऑबस्टेकल ट्रैनिंग, मैप रीडिंग तथा अन्य संस्थागत प्रशिक्षण प्रतियोगिताओं जैसी विभिन्न प्रतियोगिताओं में भाग ले रहे हैं। इस शिविर का समापन दिनांक 25 सितंबर, 2022 को होगा।
इस अवसर पर बोलते हुए जनरल ऑफिसर ने कैडेट्स का स्वागत करते हुए उन्हें थल सैनिक कैंप में चयनित होने पर बधाई दी। उन्होंने कहा कि एनसीसी देश के युवाओं को साहसिक, अनुशासन और सम्मान से भरे जीवन को देखने का अवसर प्रदान करता है और उनमें नेतृत्व एवं सौहार्द की भावना पैदा करता है।
थल सैनिक शिविर का उद्देश्य सैन्य प्रशिक्षण की मुख्य विशेषता को उजागर करना, स्वस्थ प्रतिस्पर्धी भावना पैदा करना और कैडेट्स के बीच अनुशासन, नेतृत्व एवं राष्ट्रीय एकता की भावना को बढ़ावा देना है। आर्मी विंग कैडेट्स के लिए राष्ट्रीय स्तर का कैंप होने के कारण थल सैनिक कैंप अपने आप में अनूठा है। वायुसेना और नौसेना विंग के लिए इसी तरह के शिविर बाद में आयोजित किए जाएंगे।
स्वास्थ्य एवं परिवार कल्याण मंत्रालय
भारत सरकार ने राज्यों/केंद्रशासित क्षेत्रों को अब तक 16.16 करोड़ से अधिक कोविड-19 टीके की खुराक प्रदान की है
राज्यों/केंद्रशासित क्षेत्रों के पास अब भी एक करोड़ खुराक उपलब्ध
इसके अलावा अगले तीन दिनों में राज्यों/केंद्रशासित क्षेत्रों को 20 लाख से अधिक खुराक प्रदान की जाएंगी
कोविड-19 महामारी के खिलाफ लड़ाई में भारत सरकार सबसे आगे रही है। टेस्ट, ट्रैक, ट्रीट और कोविड उचित व्यवहार के साथ, टीकाकरण महामारी से लड़ने के लिए भारत सरकार की पांच सूत्री रणनीति का एक महत्वपूर्ण स्तंभ है।
कोविड-19 टीकाकरण की तीसरे चरण की उदार और त्वरित चरण रणनीति एक मई, 2021 से लागू की जाएगी। नए पात्र जनसंख्या समूहों के लिए पंजीकरण कल  से शुरू हो गया है। संभावित लाभार्थी या तो सीधे कोविनपोर्टल  पर या आरोग्य सेतु ऐप के माध्यम से पंजीकरण कर सकते हैं।
भारत सरकार ने अब तक राज्यों/केंद्रशासित क्षेत्रों को लगभग 16.16 करोड़ टीके की खुराक  प्रदान की हैं। इसमें से अपव्यय सहित कुल खपत 15,10,77,933 है।
अभी भी राज्यों/केंद्रशासित क्षेत्रों के पास कोविड टीके की एक करोड़ से अधिक खुराक उपलब्ध हैं।
इसके अलावा अगले तीन दिनों में राज्यों/केंद्रशासित क्षेत्रों को 20 लाख से अधिक  खुराक मिलेगी।
हाल ही में महाराष्ट्र राज्य सरकार के कुछ अधिकारियों के हवाले से मीडिया की कुछ खबरों में कहा गया है कि राज्य में टीके समाप्त हो गए हैं, जिससे राज्य में टीकाकरण अभियान पर प्रतिकूल प्रभाव पड़ रहा है।
यह स्पष्ट किया जाता है कि कि 28 अप्रैल 2021  तक महाराष्ट्र को कुल 1,63,62,470 कोविड टीके की खुराक प्रदान की गयीं। इसमें से अपव्यय  सहित कुल खपत 1,56,12,510 है। पात्र जनसंख्या समूहों के टीकाकरण के लिए राज्य के पास अभी भी टीके की बाकी 7,49,960 खुराक उपलब्ध हैं।
इसके अलावा, कोविड टीके की 20,48,890 खुराक अगले तीन दिनों में वितरण के लिए प्रक्रियारत हैं।
एमजी/एएम/पीके
(Visitor Counter : 215
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह को नई दिल्ली में भारतीय योग संस्थान द्वारा पीएम केयर्स फंड में योगदान के रूप में एक डिमांड ड्राफ्ट तथा एक चेक सौंपा गया
इस तथ्य पर जोर देते हुए कि कोविड ने दुनिया भर में योग के प्रति दिलचस्पी जगा दी है, केंद्रीय मंत्री डॉ. जितेंद्र सिंह ने आज कहा कि प्रधानमंत्री श्री नरेन्द्र मोदी की अपील पर यूएनओ में ‘अंतरराष्ट्रीय योग दिवस‘ की घोषणा के बाद योग ने पहले ही दुनिया भर में लोकप्रियता हासिल कर ली है और इसकी लोकप्रियता में तब और तेज बढोतरी हो गई जब ऐसे लोगों ने भी, जो अब तक योग का अभ्यास नहीं कर रहे थे, कोविड 19 महामारी तथा उसके बाद लगाए गए लॉकडाउन के दौरान योग के लाभों में गहरी दिलचस्पी लेनी शुरू कर दी।
भारतीय योग संस्थान द्वारा पीएम केयर्स फंड में योगदान के रूप में एक डिमांड ड्राफ्ट तथा एक चेक स्वीकार करते हुए, डॉ. जितेंद्र सिंह ने प्रधानमंत्री श्री नरेन्द्र मोदी के शब्दों का स्मरण किया कि हॉलीवुड से लेकर हरिद्वार तक लोगों ने कोरोना स्वास्थ्य संकट के दौरान योग को गंभीरता से लेना आरंभ कर दिया है।
भारतीय योग संस्थान के साथ अपने लंबे साहचर्य का स्मरण करते हुए डॉ. जितेंद्र सिंह ने कहा कि संस्थान के कार्यकर्ताओं ने उस वक्त से योग का पाठ पढ़ाने तथा उसका प्रसार करने के लिए कड़ी मेहनत की थी, जब न कोई टीवी और न ही इलेक्ट्रानिक मीडिया उपलब्ध था।
उन्होंने कहा कि बहरहाल, आज योग तेजी से लोगों के जीवन में स्थान बनाता जा रहा है और पिछले लगभग 12 सप्ताहों के दौरान स्वास्थ्य के बारे में जागरूकता अचानक कई गुना बढ़ गई है।
डॉ. जितेंद्र सिंह ने कहा कि विशेष रूप से लॉकडाउन की अवधि के दौरान कई लोगों ने योग का सहारा न केवल अपनी प्रतिरक्षण स्थिति में बेहतरी लाने के लिए लिया बल्कि अकेलापन, अवसाद या संभावित विषाद के चंगुल से मुक्त होने के लिए भी लिया।
कोरोना महामारी के आने से पहले ही, दुनिया भर के लोगों ने डायबिटीज मेलीटस जैसी गैर संक्रामक बीमारियों सहित विभिन्न स्वास्थ्य स्थितियों में योग के लाभों को महसूस किया था जहां योग तथा उसके लाभों को ब्लड शुगर लेवेल के प्रबंधन एवं नियंत्रण में एक सहायक उपचार के रूप में पश्चिमी देशों के चिकित्सकों ने भी स्वीकार किया था। हृदय रोग एवं हाइपरटेंशन जैसे आधुनिक समय के विकारों के उपचार में योग के वैज्ञानिक रूप से कस्टमाइजेशन ने वास्तव में रोग के प्रबंधन में समेकित या समग्र दृष्टिकोण को विश्वसनीयता प्रदान की है।
डॉ. जितेंद्र सिंह ने महसूस किया कि लॉकडाउन की अवधि के दौरान बड़ी संख्या में ऑनलाइन योग कार्यक्रमों का भी आयोजन किया गया और लॉकडाउन के नियंत्रणों ने नलाइन या डिजिटल सहायता के साथ योग के अभ्यास जैसे कई नए विकल्पों को आरंभ करने के लिए प्रेरित किया।
डॉ. जितेंद्र सिंह ने टिप्पणी की कि कोविड के बाद के समय का एक परिणाम यह होगा कि कोरोना वायरस के खत्म हो जाने के बाद भी जो लोग लॉकडाउन की अवधि के दौरान योग के अभ्यस्त बन गए हैं, वे संभवत‘ अपने शेष जीवन भर इसका अभ्यास करते रहेंगे और इस प्रकार इसे जीवन भर के लिए एक वरदान के रूप में ढाल लेंगे।
भारतीय योग संस्थान के शिष्टमंडल का नेतृत्व उसके महासचिव देस राज, राष्ट्रीय कार्यकारी सदस्य शरत चंद्र अग्रवाल, दिल्ली अध्यक्ष ललित कुमार गुप्ता एवं अन्य लोगों ने किया।
सूक्ष्म, लघु एवं मध्यम उद्यम मंत्रालय
मन की बात में प्रधानमंत्री द्वारा उल्लेख किए जाने के बाद लोग तवांग के मोनपा हस्तनिर्मित कागज का संरक्षण कर रहे हैं
प्रधानमंत्री द्वारा अपने रेडियो कार्यक्रम मन की बात में विशेष रूप से उल्लेख करने के बाद 1000 वर्ष पुरानी धरोहर मोनपा हस्तनिर्मित कागज या “मोन शुगु” की बिक्री गति पकड़ रही है। 25 दिसंबर 2020 को अरुणाचल प्रदेश के तवांग में इस प्राचीन कला को पुनर्जीवित करने वाले खादी और ग्रामोद्योग आयोग  नेमोनपा हस्तनिर्मित कागज को ऑनलाइन बिक्री के लिए ई-पोर्टल www.khadiindia.gov.in पर उपलब्ध करवाया है।
अपने लॉन्च के पहले दिन मोनपा हस्तनिर्मित कागज की 100 से अधिक शीट बिक्री हैं। इनके ऑर्डर महाराष्ट्र और उत्तर प्रदेश से मिले। प्रधानमंत्री द्वारा इस प्राचीन कला के बारे में बात करने के बाद,तवांग में प्रशिक्षित स्थानीय कारीगरों द्वारा हस्तनिर्मित इस कागज को रविवार  को ऑनलाइन बिक्री के लिए रखा गया था। मोनपा हस्तनिर्मित कागज न सिर्फ पर्यावरण संरक्षण में सहयोग देता है, बल्कि यह स्थानीय कारीगरों के लिए आय के नए रास्ते भी खोल रहा है। इस हस्तनिर्मित कागज की लंबाई 24 इंच और चौड़ाई 16 इंच होती है जिसकी कीमत 50 पैसे प्रति शीट के किफायती दाम पर तय की गई है।
केवीआईसी के चेयरमैन श्री विनय कुमार सक्सेना ने इस अवसर पर कहाकि अपनी धार्मिक और सांस्कृतिक महत्ता के कारण मोनपा हस्तनिर्मित कागज के लिए भारत और विदेशों के बाजार में काफी संभावनाएं हैं। इसकी ऑनलाइन बिक्री के पहले दिन हमें 100 शीट्स से भी ज्यादा के ऑर्डर मिले हैं। उन्होंने कहा कि प्रधानमंत्री की अपील इस कागज को निश्चित रूप से लोगों के बीच लोकप्रिय बना देगी। हम मोनपा हस्तनिर्मित कागज के लिए नए बाजार की तलाश करेंगे जो कि अरुणाचल प्रदेश में इस उद्योग और स्थानीय कारीगरों को मजबूत करेगा।
इस कला के पुनरुद्धार को अहम माना जा रहा है कि क्योंकि एक समय तवांग के सभी घरो में मोनपा हस्तनिर्मित कागज का उत्पादन किया जाता था और फिर इसे तिब्बत, भूटान, म्यांमार और जापान जैसे कई अन्य देशों में निर्यात किया जाता था। हालांकि नई तकनीक के आने के साथ,पिछले 100 सालों में हस्तनिर्मित कागज का यह उद्योग लगभग विलुप्त हो गया था।
विशेषतः मोनपा हस्तनिर्मित कागज तवांग में स्थानीय रूप से उगाए जाने वाले पेड़ शुगु शेंग की छाल से बनाया जाता है और विशिष्ट पारभासी रेशेदार बनावट से पहचाना जाता है। यह कागज भारहीन होता है लेकिन इसके प्राकृतिक रेशे इसमें लचीली मजबूती लाते हैं जो इसे विभिन्न कलात्मक कार्यों के लिए उपयुक्त कागज बनाता है। मोनपा हस्तनिर्मित कागज का उपयोग बौद्ध धर्मग्रंथों, पांडुलिपियों को लिखने और प्रार्थना ध्वजों को बनाने में किया जाता था। इस पेपर पर लिखावट क्षति रहित मानी जाती है। तवांग में बनाए गए मोनपा हस्तनिर्मित कागज उद्योग का उद्देश्य स्थानीय युवाओं को इस कला से पेशेवर रूप में जोड़ना और कमाना है।
शुरू में इस पेपर यूनिट में 9 कारीगर लगे हैं जो प्रतिदिन मोनपा हस्तनिर्मित कागज के 500 से 600 शीट का उत्पादन कर सकते हैं। यह कारीगर प्रतिदिन 400 रुपये की आय कमाएंगे। इसे शुरू करने के लिए स्थानीय गांव से 12 महिलाओं और 2 पुरुषों को मोनपा हस्तनिर्मित कागज बनाने के लिए प्रशिक्षित किया गया था।
प्रधानमंत्री कार्यालय
प्रधानमंत्री जेनोवा बायोफार्मा, बायोलॉजिकल ई और डॉ. रेड्डी के दल से कल बातचीत करेंगे
प्रधानमंत्री श्री नरेन्द्र मोदी वीडियो कॉन्फ्रेंसिंग के माध्यम से कल जेनोवा बायोफार्मा, बायोलॉजिकल ई और डॉ. रेड्डी के दल से कोविड-19 के टीके को विकसित किए जाने के संबंध में बात करेंगे।
एक ट्वीट में प्रधानमंत्री श्री नरेन्द्र मोदी ने कहा कि वह कल, 30 नवंबर, 2020 को वीडियो कॉन्फ्रेंस के माध्यम से कोविड-19 के टीके को विकसित करने में जुटे तीन दलों के साथ बातचीत करेंगे। जिन टीमों से प्रधानमंत्री बात करेंगे, उनमें जेनोवा बायोफार्मा, बायोलॉजिकल ई और डॉ. रेड्डी के दल शामिल हैं।
प्रधानमंत्री कार्यालय
प्रधानमंत्री ने तेलंगाना के स्था पना दिवस पर वहां के लोगों को बधाई दी; आंध्र प्रदेश के लोगों को भी शुभकामनाएं दीं
प्रधानमंत्री श्री नरेन्द्र मोदी ने तेलंगाना के स्थापना दिवस पर वहां की जनता को बधाई दी है। प्रधानमंत्री ने आंध्र प्रदेश के लोगों को भी शुभकामनाएं दी हैं।
अपने शुभकामना संदेश में प्रधानमंत्री ने कहा, ‘तेलंगाना के स्थापना दिवस पर, इस शानदार राज्य की जनता को मैं शुभकामनाएं देता हूं। तेलंगाना के लोग कठोर परिश्रम के लिए जाने जाते हैं, जो देश के विकास में महान योगदान दे रहे हैं। मैं तेलंगाना की प्रगति की कामना करता हूं।
आंध्र प्रदेश की मेरी बहनों और भाइयों को शुभकामनाएं। विज्ञान से लेकर खेल, शिक्षा से लेकर उद्यम तक आंध्र प्रदेश का बहुत बड़ा योगदान है। मैं कामना करता हूं कि आने वाले वर्षों में यह राज्य समृद्धि की ओर बढ़े।’